b'\n_START_ARTICLE_\nHeinrich Carl Friedrich Kreutz\n_START_SECTION_\n\xc5\xbdivljenje\n_START_PARAGRAPH_\n\xc5\xa0tudiral je astronomijo na Univerzi v Bonnu pri profesorjih Adalbertu Kr\xc3\xbcgerju (1832 \xe2\x80\x93 1896) in Eduardu Sch\xc3\xb6nfeldu (1828 \xe2\x80\x93 1891). V letu 1880 je diplomiral in od\xc5\xa1el na Dunaj, kjer je delal pri astronomu Theodorju Oppolzerju (1841 \xe2\x80\x93 1886). Pozneje je deloval kot ra\xc4\x8dunar v Astronomskem ra\xc4\x8dunskem in\xc5\xa1titutu v Berlinu. Nato je delal kot ra\xc4\x8dunar in pozneje kot opazovalec na observatoriju pri profesorju Kr\xc3\xbcgerju, ki je postal predstojnik Observatorija v Berlinu. V letu 1891 je postal profesor astronomije na Univerzi v Kielu (Christian-Albrechtova univerza).\n_START_SECTION_\nDelo\n_START_PARAGRAPH_\nKreutz je prou\xc4\x8deval tirnice kometov. \xc5\xa0e posebej so ga zanimali kometi, ki na svoji poti pridejo v bli\xc5\xbeino Sonca. Ugotovil je, da so verjetno ostanki nekega ve\xc4\x8djega kometa, ki je razpadel v preteklosti. Te vrste kometov so med nasvetlej\xc5\xa1imi kometi._NEWLINE_Bil je tudi med izdajatelji znane astronomske revije Astronomische Nachrichten (astronomske novice).'